Kristi Noem

Kristi Lynn Noem (født Arnold; 1971) er en amerikansk politiker (R) som i 2025 ble USAs sikkerhetsminister i Donald Trumps andre regjering. Hun var guvernør i delstaten Sør-Dakota fra 2019 til hun ble sikkerhetsminister. Hun var delstatens første kvinnelige guvernør.

Fra 2007 til 2010 var hun innvalgt i delstatsforsamlingen i Sør-Dakota. Ved kongressvalget i 2010 ble hun valgt inn som Sør-Dakotas eneste medlem av Representantenes hus i den amerikanske Kongressen. Hun vant valget mot den konservative demokraten Stephanie Herseth Sandlin.

I 2018 ble Noem nominert som republikanernes guvernørkandidat i Sør-Dakota og ble valgt i november 2018 med 51 % av stemmene. Hun ble gjenvalgt med 62 % av stemmene i 2022.

Kristi Noem vokste opp på landsbygda i Hamlin County i Sør-Dakota. Hun er av dels norsk herkomst med forfedre fra Telemark og Rogaland. Hun giftet seg i 1992 med Bryon Noem.

 Referanser 

 Eksterne lenker 



Kategori:Guvernører i Sør-Dakota
Kategori:Kongressrepresentanter fra Sør-Dakota
Kategori:Donald Trumps andre regjering
Kategori:Personer fra USA av norsk opphav
Kategori:Personer fra USA av tysk opphav
Kategori:Personer fra Codington County i Sør-Dakota
Kategori:Personer fra Hamlin County i Sør-Dakota